Sørlandets maritime videregående skole

Sørlandets maritime videregående skole, også kalt Maritim videregående skole Sørlandet), er en privatskole i Kristiansand. 

Skolen tilbyr utdanning i maritime fag som leder til to års læretid som matros eller motormann. Skolen er eid av Sørlandets Seilende Skoleskibs Institution. Skolen eier også skoleskipet MS «Lofoten», som fungerer som internat for elevene og skoleskip. Skolen har i løpet av et skoleår omtrent 6 uker seilingstid, der skipet besøker flere norske havner.

 Historie 
Skolen drives av en ideell stiftelse som ble opprettet i 1918 for midler gitt av skipsreder Oluf Andreas T. Skjelbred og hans kone. Han ønsket at de som ville arbeide til sjøs skulle få god opplæring, og derfor ble stiftelsens midler brukt til å bygge fullriggeren «Sørlandet» som skolens første skoleskip. Siden 1927 har skolen hatt skoleskip som undervisningsmiddel.

 Skoleskipet 

Skipet er det tidligere hurtigruteskipet MS «Lofoten». Det gikk som hurtigrute fra 1964 og helt fram til 2021, da ble det solgt til Maritim Videregående Sørlandet.

 Tidligere skoleskip 
 Fullriggeren SS «Sørlandet»
 MS «Salten»
 MS «Sandnes»
 MS «Ragnvald Jarl»

 Eksterne lenker 


Kategori:Videregående skoler i Agder
Kategori:Skoler i Kristiansand
Kategori:Utdanningsinstitusjoner etablert i 1918